Il-Kunsill estenda sas- 6 ta' Marzu 2020 l-iffriżar tal-assi dirett kontra 12-il persuna identifikati bħala responsabbli għall-miżapproprjazzjoni ta' fondi tal-istat tal-Ukrajna jew għall-abbuż mill-kariga li kkawża telf ta' fondi pubbliċi tal-Ukrajna. Il-miżuri restrittivi kontra persuna waħda ma ġewx estiżi. Din id-deċiżjoni hija bbażata fuq ir-reviżjoni annwali tal-miżuri. Dan ir-reġim ta' miżuri restrittivi ilu fis-seħħ mill-5 ta' Marzu 2014, u ġie estiż fuq bażi annwali minn dak iż-żmien 'l hawn. L‐atti legali ser jiġu ppubblikati fil‐Ġurnal Uffiċjali fil‐5 ta' Marzu 2019. Miżuri restrittivi tal-UE b'reazzjoni għall-kriżi fl-Ukrajna (paġna dwar il-politika) Ara l-paġna tal-laqgħa